Popda ikki oyda 42 oila ajrashdi. Bu o‘tgan yilgi ko‘rsatkichdan salkam to‘rt barobar ko‘p

Namangan viloyatining Pop tumanida 2017-yilda sud qarori bilan 231 ta nikoh bekor qilindi, deya xabar bermoqda O‘zA.

Qayd etishlaricha, tumanda bu mazmundagi ishlar 2016-yilda 201 tani tashkil etgan edi.
“Bu noxush holat bir yil ichida 30 taga ko‘paydi”, — deyiladi O‘zA axborotida.
Xabar berishlaricha, 2018-yilning yanvar—fevral oylarida tumanda 42 ta oila ajrashgan — 2017-yilning shu davrida ajrashgan oilalar soni 11 tadan oshmagan edi.